พอดีผม เป็นหนองในแล้วลืม ทานยา doxycycline ไป คาบ นึง จะเป็นไรมั้ยครับ
สวัสดีค่ะหนองในเป็นโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย โดยทำให้มีอาการที่พบได้บ่อยเช่นมีปัสสาวะแสบขัด มีแผลที่อวัยวะเพศ เลือดออกจากช่องคลอดผิดปกติ ตกขาวปนเลือดหรือเป็นหนองการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมซึ่งก็คือยา doxycycline มารับประทานด้วย เนื่องจากหนองในแท้และหนองในเทียมมักเกิดร่วมกัน เพราะช่องทางการรับเชื้อเหมือนกันคือติดต่อทางเพศสัมพันธ์ที่ไม่ได้ป้องกันการลืมทานยาไป 1 ครั้งนั้น ไม่น่าจะมีผลต่อประสิทธิภาพของยามากนัก ขอให้ทานยาที่เหลือไปตามปกติ ยาอาจจะครบช้าไป 1 วัน แต่ถ้าได้กินจนครบ น่าจะยังมีประสิทธิภาพใกล้เคียงของเดิม และควรกลับไปพบแพทย์เพื่อติดตามอาการตามนัด หากกลับมามีอาการซ้ำ ให้รีบกลับไปพบแพทย์ และป้องกันการรับเชื้อใหม่ด้วยการใส่ถุงยางอนามัยขณะมีเพศสัมพันธ์ทุกครั้ง